钦定古今图书集成/明伦汇编/家范典/第102卷 > 《单父东楼秋夜送族弟枕之秦》前人
## 钦定古今图书集成/明伦汇编/家范典/第102卷 > 《单父东楼秋夜送族弟枕之秦》前人

“尔从咸阳来，问我何劳苦。沐猴而冠不足言，身骑土
牛滞东鲁。沈弟欲行凝弟留，孤飞一雁秦云秋。坐来
黄叶落四五，北斗已挂西城楼。丝桐感人弦亦绝，满
堂送君皆惜别。卷帘见月清兴来，疑是山阴夜中雪。
明日斗酒别，惆怅清路尘。遥望长安日，不见长安人。
长安宫阙九天上，此地曾经为近臣。一朝复一朝，发”
白心不改。屈原憔悴滞江潭，亭伯流离放辽海。折翮翻飞随转蓬，闻弦虚坠下霜空。圣朝久弃青云士，他
日谁怜张长公。